PRITARTA

Lazdijų rajono savivaldybės tarybos

2018 m. sprendimu

**Lazdijų RAJONO SAVIVALDYBĖS VISUOMENĖS SVEIKATOS BIURO DIREKTORIAUS**

**VEIKLOS ATASKAITA UŽ 2017 METUS**

1. **Bendra informacija**

Lazdijų rajono savivaldybės visuomenės sveikatos biuro direktoriaus 2017 metų veiklos ataskaita teikiama vadovaujantis Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026, 223 punktu.

Lazdijų rajono savivaldybės visuomenės sveikatos biuras (toliau – VSB) – savivaldybės biudžetinė įstaiga, įsteigta Lazdijų rajono savivaldybės tarybos 2008 m. sausio 17 d. sprendimu Nr. 5TS-289 ,,Dėl Lazdijų rajono savivaldybės visuomenės sveikatos biuro įsteigimo”. 2011 m. VSB persikėlė į naujas, suremontuotas patalpas. Patalpos buvo suremontuotos ES struktūrinės paramos lėšomis įgyvendinus projektą „Visuomenės sveikatos biuro paslaugų infrastruktūros Lazdijuose plėtra”. Naudojamų patalpų plotas 209.16 kv. m pagal 2009 m. liepos 7 d. turto panaudos sutartį su VšĮ Lazdijų socialinių paslaugų centru. Šiuo metu juridinis VSB adresas – Vilniaus g. 1, LT- 67106 Lazdijai. Adresas korespondencijai – Kauno g. 8, LT-67128.

Pagrindinis VSB veiklos tikslas – rūpintis savivaldybės gyventojų sveikata, vykdyti savivaldybės teritorijoje visuomenės sveikatos priežiūrą, taikant koordinacines, informacines ir kitas profilaktikos priemones informuoti ir mokyti gyventojus apie rizikos veiksnius ir pagal galimybes mažinti rizikos veiksnių paplitimą, sergamumą, propaguoti sveikos gyvensenos įgūdžius bendruomenės narių tarpe, teikiant kokybiškas visuomenės sveikatos priežiūros paslaugas. VSB pagrindines veiklos: visuomenės sveikatos stebėsena, visuomenės sveikatos stiprinimas bendruomenėse, vaikų ir jaunimo visuomenės sveikatos priežiūra, alkoholio, tabako ir psichoaktyvių medžiagų vartojimo profilaktika, lėtinių neinfekcinių ligų, nelaimingų atsitikimų ir traumų profilaktika, užkrečiamųjų ligų profilaktika, psichikos sveikatos stiprinimas ir susirgimų profilaktika.

Lazdijų rajono savivaldybėje visuomenės sveikatos priežiūros funkcijos įgyvendinamos vadovaujantis Bendraisiais savivaldybių visuomenės sveikatos stebėsenos nuostatais, Lietuvos Respublikos įstatymais ir kitais teisės aktais reglamentuojančiais visuomenės sveikatos priežiūrą, Lazdijų rajono savivaldybės 2011–2020 metų strateginiu plėtros planu, Lazdijų rajono savivaldybės visuomenės sveikatos biuro  2017 m. darbo planu ir kitais vietiniais teisės aktais.

VSB nuo įstaigos veiklos pradžios vadovauja Ramutė Kunigiškienė.

# ŽMOGIŠKŲJŲ IŠTEKLIŲ VALDYMAS

VSB už personalo valdymą atsakingas direktorius, už finansų valdymą – vyr. buhalteris, už ūkinę veiklą atsakingas ūkio dalies specialistas. Nuo 2014 m. vasario 1 d. visuomenės sveikatos biure įsteigtas sveikatos priežiūros specialisto maitinimo organizavimui etatas. Specialistas dirba su programa „Dietinis maitinimas“ ir aptarnauja keturias rajono įstaigas. Nuo 2015 m. lapkričio 2 d. prie programos prijungta dar viena ikimokyklinė įstaiga.

Visuomenės sveikatos priežiūros specialistų, teikiančių visuomenės sveikatos priežiūros paslaugas Lazdijų rajono savivaldybės ugdymo įstaigose veiklą koordinuoja paskirtas specialistas. Visi VSB darbuotojai yra tiesiogiai pavaldūs direktoriui. Vykdant veiklų planavimo procesą yra organizuojami darbuotojų susirinkimai. 2017 m. suorganizuota 10 susirinkimų. Nuolatos keliama specialistų kvalifikacija organizuojamuose mokymuose, seminaruose, kvalifikacijos kėlimo kursuose tiek rajone, tiek respublikoje. Ataskaitiniais metais 7 specialistai (6 specialistai ir direktorius) dalyvavo 22 mokymuose ( konferencijos, seminarai, kvalifikacijos kėlimo kursai), iš viso– 934 val.

Specialistai, grįžę iš mokymų ar seminarų susirinkimo metu pristato aktualiausius bei svarbiausias išgirstas žinias visiems susirinkimo dalyviams. Specialistams sudarytos palankios ir saugios darbo aplinkos sąlygos. Rajono ugdymo įstaigose 2017 metais dirbo 5 visuomenės sveikatos priežiūros specialistai, kurie teikė visuomenės sveikatos priežiūros paslaugas 13 rajono ugdymo įstaigų. Specialistai savo veiklą planuoja vadovaudamiesi 2016 m. liepos 21 d. Lietuvos Respublikos sveikatos apsaugos ir Lietuvos Respublikos švietimo ir mokslo ministro įsakymu, kuris patvirtina visuomenės sveikatos priežiūros mokyklose organizavimo tvarką bei nurodo visuomenės sveikatos priežiūros specialistų funkcijas, teises ir pareigas. Šių specialistų darbo krūviai yra paskirstyti vadovaujantis 2016 m. rugpjūčio 5 d. Lietuvos Respublikos sveikatos apsaugos ministro įsakymu „Dėl Lietuvos Respublikos sveikatos apsaugos ministro 2013 m. spalio 11 d. įsakymo Nr. V-932 „Dėl valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos patvirtinimo“ pakeitimo Nr. V-996. Šiuo įsakymu vadovaujantis specialistas aptarnaudamas miesto gyvenamosiose vietovėse esančias ugdymo įstaigas už 1 etato krūvį turi teikti visuomenės sveikatos priežiūros paslaugas 870 mokinių, o kaimo vietovėse specialistui už 1 etato krūvį tenka 420 mokinių. Esant tokiam privalomam mokinių skaičiui specialistui tenka už vieną etatą aptarnauti po 3-4 ugdymo įstaigas. Ugdymo įstaigose, kuriose yra mažiau mokinių per mėnesį specialistas apsilanko 2-3 kartus.

**1 lentelė.** Bendras VSB etatų skaičius 2016 m. gruodžio 31 d.

|  |  |
| --- | --- |
| Pareigybės | Užimami etatai |
| Direktorius | 1,0 |
| Administratorius | 1,0 |
| Buhalteris | 0,5 |
| Visuomenės sveikatos stiprinimo specialistas  Visuomenės sveikatos stebėsenos specialistas | 2.0  0,7 |
| Visuomenės sveikatos priežiūros specialistai, vykdantys  sveikatos priežiūrą mokyklose (5 specialistai aptarnauja  13 rajono ugdymo įstaigų) | 4,7 |
| Specialistas ūkio dalies reikalams | 1,0 |
| Valytojas | 0.25 |
| Sveikatos priežiūros specialistas maitinimo organizavimui | 1.0 |
| Iš viso | 12.15 |

# VSB FINANSAVIMAS

Nuo 2014 metų VSB vykdo valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną. Riboti žmogiškieji bei finansiniai ištekliai yra pagrindinė problema siekiant geresnių veiklos rezultatų, o tai sudaro nepalankias VSB veiklos sąlygas. Pagrindiniai VSB lėšų šaltiniai yra Valstybės biudžeto lėšos, savivaldybės biudžeto lėšos ir papildomos lėšos iš privalomųjų sveikatos mokymo paslaugų. Tačiau šių lėšų nepakanka produktyviai biuro veiklai užtikrinti, todėl nuolat ieškoma kitų, papildomų finansavimo šaltinių, įsijungiama į kitų įstaigų ar organizacijų vykdomus projektus. Tokia lėšų paieška, esant nepakankamam specialistų skaičiui, reikalauja neproporcingai daug laiko organizaciniams ir administraciniams reikalams.

**2 lentelė.** VSB skirti asignavimai 2014 – 2017 m.

|  |  |  |  |  |  |
| --- | --- | --- | --- | --- | --- |
| Eil. Nr. | Lėšų šaltiniai | Suma, Lt 2014 m. | Suma, Eur  2015 m. | Suma, Eur  2016 m. | Suma, Eur  2017 m. |
|  | Valstybės biudžeto lėšos (per Sveikatos apsaugos ministeriją) | 241600 | 72904,00 | 71624,00 | 82650,00 |
|  | Valstybės biudžeto lėšos | - | 1394,40 | 1371,91 | - |
|  | Lazdijų rajono savivaldybės biudžeto lėšos | 42156 | 13649,93 | 20099,86 | 25808,39 |
|  | Lazdijų rajono savivaldybės visuomenės sveikatos rėmimo specialiosios programos lėšos | 1700 | 770,00 | 350,00 | 200,00 |
|  | Druskininkų savivaldybės biudžeto lėšos | 4000 | - | - | - |
|  | Privalomųjų sveikatos mokymų lėšos | 8629 | 2815,34 | 2496,48 | 3007,00 |
|  | ES lėšos | - | 86,15 | - | - |
|  | Projektinės lėšos |  |  | 157638,32 | - |
|  | Kitų šaltinių lėšos | - | 1154,09 | 1921,95 | 62,40 |
|  | Iš viso asignavimų | 298085 | 92773,91 | 155502,52 | 111727,79 |

# DOKUMENTŲ VALDYMAS

VSB už dokumentų veiklos, personalo, atostogų, komandiruočių klausimais rengimą atsakingas VSB administratorius ir direktorius, o už finansinių dokumentų rengimą ir tvarkymą - vyr. buhalteris.

Siekiant tobulinti VSB veiklą bei vykdyti jos kontrolę, patvirtinta VSB darbo tvarkos taisyklių nauja redakcija, peržiūrėti esami vidaus kontrolę reglamentuojantys dokumentai, tai yra darbuotojų pareiginiai nuostatai, darbo tvarkos taisyklės, finansų kontrolės taisyklės, VSB darbo užmokesčio skaičiavimo ir mokėjimo tvarka, ir kiti dokumentai. Už viešųjų pirkimų organizavimą atsakingas VSB direktoriaus paskirtas asmuo. Parengtas 2017 m. planuotų vykdyti viešųjų pirkimų planas, viešųjų pirkimų ataskaita (At-6 forma), sudaryta 19 darbų, paslaugų ir lėšų panaudojimo sutarčių, parengtos 12 tiekėjų apklausos pažymų.

Metų pradžioje buvo aptariami ir suderinami visuomenės sveikatos priežiūros specialistų metiniai veiklos planai, suplanuota ir pateikta rajono savivaldybės administracijai pagal atskiras veiklos kryptis vykdoma visuomenės sveikatos priežiūros veikla ir jai skirti asignavimai iš valstybės biudžeto. Ataskaitiniais metais yra parengtas projektas „Judėkime sveikatos labui“ finansavimui gauti iš Lazdijų rajono savivaldybės visuomenės sveikatos rėmimo specialiosios programos lėšų.

**3 lentelė.**  Parengti dokumentai 2017 m.

|  |  |  |
| --- | --- | --- |
| Eil. Nr. | Parengto dokumento pavadinimas | Vieneto skaičius |
|  | Gautų dokumentų | 133 |
|  | Siunčiamųjų dokumentų | 99 |
|  | Įsakymų veiklos organizavimo klausimais | 46 |
|  | Įsakymų personalo klausimais | 52 |
|  | Įsakymų atostogų klausimais | 22 |
|  | Įsakymų komandiruočių klausimais | 24 |
|  | Visuomenės sveikatos biuro dokumentacijos planas | 1 |
|  | Darbų paslaugų ir lėšų panaudojimo sutartys | 19 |
|  | Darbo tvarkos taisyklių nauja redakcija | 1 |
|  | VSB 2017 m. darbo planas | 1 |
|  | VSB 2017 m. planuojamų atlikti viešųjų pirkimų planas | 1 |
|  | VSB darbuotojų veiklos vertinimo ir tvarkos aprašas | 1 |
|  | VSB darbuotojų pareiginių nuostatų nauja redakcija | 8 |
|  | Privalomieji pirmos pagalbos mokymo planai pagal atskiras veiklos sritis (nauja redakcija) | 2 |
|  | Privalomieji higienos įgūdžių mokymo planai pagal atskiras veiklos sritis (nauja redakcija) | 1 |
|  | VSB darbuotojų darbo apmokėjimo sistemos aprašas | 1 |

1. **VISUOMENĖS IR VYKDANČIŲJŲ INSTITUCIJŲ INFORMAVIMAS VISUOMENĖS SVEIKATOS PRIEŽIŪROS KLAUSIMAIS**

Apie sveikatos išsaugojimą bei stiprinimą parengta ir įstaigos internetinėje svetainėje: http://www.lazdijuvsbiuras.lt/ publikuota 116 straipsnių/informacinių pranešimų, vietinėje spaudoje publikuoti 27 straipsniai, 14 skelbimų, VSB Facebook paskyroje publikuoti 63 straipsniai/informaciniai pranešimai. Ataskaitiniais metais rajono savivaldybės švietimo biudžetinių ir viešųjų įstaigų vadovų pasitarime skaitytas pranešimas **„**Psichoaktyvių medžiagų vartojimas ir vykdomos prevencinės priemonės mokyklinio amžiaus vaikų tarpe“. Taip pat metinėje konferencijoje „Kovoje prieš vėžį kiekvienas gali daug“ , kuri vyko lapkričio 22 d. skaitytas dar vienas pranešimas „Onkologinių susirgimų situacija Lazdijų rajone“.

1. **MITYBOS KOORDINAVIMAS IR KONTROLIAVIMAS**

Nuo 2014 m. vasario 1 d. visuomenės sveikatos biure dirba sveikatos priežiūros specialistas maitinimo organizavimui. Pagrindinis specialisto darbo tikslas - mitybos koordinavimas ir kontroliavimas ikimokyklinio ugdymo įstaigose, mitybos kontroliavimas Lazdijų rajono savivaldybės socialinėse, gydymo ir švietimo įstaigose. Specialistas dirba su programa „Dietinis maitinimas“ ir iki 2017 m. balandžio 7 d. sudarinėjo valgiaraščius 5 įstaigoms. Reorganizavus Lazdijų rajono socialinės globos centrą „Židinys“, valgiaraščiai šiai įstaiga nesudarinėjami. Įstaigoms valgiaraščiai sudaromi kiekvienai dienai, o Lazdijų rajono savivaldybės socialinės globos centrui ,,Židinys” – savaitgaliams, šventinėms dienoms.

Per ataskaitinį laikotarpį, vykdant VSB nuostatuose numatytas funkcijas, penkiose rajono ugdymo įstaigų valgyklų virtuvėse buvo atlikta vidinė kontrolė.

**4 lentelė.** Valgiaraščių sudarymo ir nurašymo statistiniai duomenys 2017 m.

|  |  |  |  |  |  |
| --- | --- | --- | --- | --- | --- |
| Eil. Nr. | Įstaigos pavadinimas | Sudarytų valgiaraščių skaičius  su pritaikytu meniu | Perspektyviniai  valgiaraščiai | Sudarytų valgiaraščių  skaičius | Nurašytų  valgiaraščių  skaičius |
| 1. | Lazdijų rajono soc. globos  centrui „Židinys“ | - | - | 291 vnt. | 291 vnt. |
| 2. | Veisiejų Sigito Gedos  ikimokyklinio ugdymo  įstaiga | - | - | 645 vnt. | 645 vnt. |
| 3. | Lazdijų mokykla-darželis „Kregždutė“ | - | - | 821 vnt. | 821 vnt. |
| 4. | Lazdijų mokykla-darželis  „Vyturėlis“ | 15 vnt. | 15 vnt. | 832 vnt. | 832 vnt. |
| 5. | Seirijų A. Žmuidzinavičiaus ikimokyklinio ugdymo  įstaiga | - |  | 404 vnt. | 404 vnt. |
| 6. | Iš viso | 15 vnt. | 15 vnt. | 2993 vnt. | 2993 vnt. |

# 

# PARENGTOS VSB ATASKAITOS

1. Projekto „Sveikatos priežiūros paslaugų teikimo mokyklose ir ikimokyklinio ugdymo įstaigose gerinimas Lazdijų rajono, Druskininkų, Alytaus rajono ir Kalvarijos savivaldybėse“ (projekto kodas Nr. NOR-LT11-SAM-01-K-02-012) antra ataskaita po projekto užbaigimo, pateikta centrinei projektų valdymo agentūrai.
2. Lazdijų rajono savivaldybės visuomenės sveikatos rėmimo specialiosios programos 2017 m. vykdyto projekto „Judėkime sveikatos labui“ ataskaita.
3. 2017 m. valstybinių (valstybės perduotų savivaldybėms) visuomenės sveikatos priežiūros funkcijų vykdymo vertinimo kriterijų ataskaita pateikta LR Sveikatos apsaugos ministerijai.
4. Ataskaita apie Lazdijų rajono savivaldybės moksleivių sveikatą 2017-2018 m. m., patalpinta VSB internetiniame puslapyje (<http://www.lazdijuvsbiuras.lt/lt/veiklos-sritys/visuomenes-sveikatos-stebesena>).
5. Ataskaita apie mokinių sergamumą 2016-2017 m. m. patalpinta VSB internetiniame puslapyje (<http://www.lazdijuvsbiuras.lt/lt/veiklos-sritys/visuomenes-sveikatos-stebesena>).
6. Ataskaita apie mokinių [**infekcinį sergamumą 2016-2017 m.m.**](http://www.lazdijuvsbiuras.lt/saugykla/failai/dokumentai/stebesenos-ataskaitos/mokinių_infekcinis_sergamumas_2015-2016_m.m..pdf) (<http://www.lazdijuvsbiuras.lt/lt/veiklos-sritys/visuomenes-sveikatos-stebesena>).
7. Moksleivių traumų analizė, patalpinta internetiniame puslapyje (<http://www.lazdijuvsbiuras.lt/lt/veiklos-sritys/visuomenes-sveikatos-stebesena>).
8. [Lazdijų rajono savivaldybės mokinių gyvensenos tyrimas](http://www.lazdijuvsbiuras.lt/saugykla/failai/dokumentai/stebesenos-ataskaitos/gyvensenos-tyrimas-2016.doc)**2016 m., patalpinta internetiniame puslapyje** **(**<http://www.lazdijuvsbiuras.lt/lt/veiklos-sritys/visuomenes-sveikatos-stebesena>**).**
9. [**Lazdijų rajono savivaldybės mokyklinio amžiaus vaikų rizikingas elgesys 2016 m.**](http://www.lazdijuvsbiuras.lt/saugykla/failai/dokumentai/stebesenos-ataskaitos/mokiniu-rizikingas-elgesys.ppsx), patalpinta internetiniame puslapyje (<http://www.lazdijuvsbiuras.lt/lt/veiklos-sritys/visuomenes-sveikatos-stebesena>).
10. Lazdijų rajono savivaldybės visuomenės sveikatos stebėsenos ataskaita pateikta 2017 m. gruodžio mėn. ir 2018 m. vasario 2 d. patvirtinta rajono savivaldybės taryboje sprendimu Nr. 5TS-1153 **„**Dėl Lazdijų rajono savivaldybės visuomenės sveikatos stebėsenos ataskaitos už 2016 m.“
11. Personalo ataskaita už 2017 m. pateikta Higienos instituto sveikatos informacijos centrui.
12. Sveikatos ugdymo ir mokymo ataskaita Nr. 41-1-sveikata už 2017 m.
13. Valstybinės ŽIV/AIDS ir lytiškai plintančių infekcijų profilaktikos ir kontrolės programos vykdymo ataskaita, pateikta Užkrečiamų ligų ir AIDS centrui.
14. Pateikta metinė finansinė ataskaita ir 3 ketvirtinės finansinės ataskaitos, 28 biudžeto vykdymo ketvirtinių ataskaitų, 12 biudžeto vykdymo ataskaitų, 24 mėnesinės ataskaitos.

# VSB PARTNERYSTĖS IR BENDRADARBIAVIMO VALDYMAS

Trūkstant materialinių ir žmogiškųjų išteklių savo veikloje VSB glaudžiai bendradarbiauja su Lazdijų rajono savivaldybės švietimo kultūros ir sporto skyriumi, Lazdijų sporto centru, Lazdijų biblioteka, sporto klubu „Sakalas“, rajono seniūnijomis, bendruomenėmis, rajono gydymo įstaigomis ir kt. rajono įstaigomis ir organizacijomis bei jų darbuotojais. Pasirašyta su partneriais 17 bendradarbiavimo sutarčių. 2017 m. pasirašyta dar 3 bendradarbiavimo sutartys. VSB yra Savivaldybių visuomenės sveikatos biurų asociacijos steigėjas ir narys. Dalyvauta tarpžinybinių darbo grupių pasitarimuose, Narkotikų kontrolės komisijos, Vaiko gerovės komisijos veikloje, VĮ Alytaus greitosios pagalbos stoties stebėtojų tarybos posėdžiuose.

Atsižvelgiant į tai, kad visuomenės sveikatos priežiūros paslaugos bent iš dalies yra įvairių įstaigų ir organizacijų veiklos dalis, siekiama ir toliau plėtoti bendradarbiavimą sveikos gyvensenos ugdymo veikloje.

1. **SVARBIAUSIA VYKDYTA VEIKLA**

Vasario 2 dieną, vyko jau trečia, kartu su VšĮ „Nacionaliniu kraujo centru“ organizuota kraujo donorystės akcija ,,Išgelbėk gyvybę“. Jos tikslas - remti kilnią kraujo donorystės misiją ir skatinti žmones duoti kraujo kelis kartus per metus. Akcijoje dalyvavo per 50 rajono gyventojų.

Paminint vasario 16-ąją, VSB organizavo žiemos maudynes ir bėgimą. Valstybės atkūrimo dienos rytą visi norintieji rinkosi prie Baltajo ežero. Renginys prasidėjo mankšta, po mankštos visi dalyviai gavo po vėliavėlę ir pradėjo meditacinį bėgimą, po bėgimo sugrįžo prie ežero, kur galėjo išsimaudyti eketėje. Vasario 16 –osios ryto programoje dalyvavo virš 40 asmenų.

Kovo 24 – oji tarptautinė tuberkuliozės diena. Šiai dienai paminėti VSB organizavo paskaitą rajono socialiniams darbuotojams. Ši tikslinė grupė pasirinkta dėl to, kad jie daugiausiai dirba su socialinės rizikos grupėmis ir jiems kyla grėsmė užsikrėsti tuberkulioze. Paskaitoje buvo kalbama, kas tai yra tuberkuliozė, kaip ja užsikrečiama, kaip saugotis?

Balandžio 4 – 5 dienomis vyko renginys „Atvirų durų dienos“. Renginys skirtas Pasaulinei sveikatos dienai paminėti. Akcijos metu dalyviams buvo atliekamas nemokamas cholesterolio, gliukozės kiekio kraujyje tyrimas, kūno masės matavimas specialiomis svarstyklėmis (KMI, riebalų ir raumenų santykis, vidaus organų riebalų kiekis, rekomenduojamas dienos kalorijų poveikis), nemokamas kraujospūdžio matavimas. Renginio tikslas - skleisti sveikatos žinias bendruomenėje, nustatyti klastingas ligas nejaučiant jokių simptomų, kuomet pirmosios ligų stadijos dar išgydomos. Išdalinta 50 vnt. informacinės medžiagos temomis: „Kas yra erkė?“, „Mityba sergant cukriniu diabetu“, ,,Ką daryti esant padidėjusiam kraujospūdžiui“, ,,Sumažėjęs fizinis aktyvumas ir jo korekcija“, ,,Sveikos mitybos principai“.

Balandžio 7 d. VSB kartu su švietimo kultūros ir sporto skyriaus tarpinstitucinio bendradarbiavimo specialiste organizavo susitikimą su Seirijų seniūnijos socialinės rizikos šeimomis ir taip pat su šeimomis, kurių vaikai lanko socialinių paslaugų centrą ,,Šilas“. Susitikimo tikslas – sužinoti, kokia informacija domina šias šeimas ir kokią pagalbą gali joms suteikti savivaldybės įstaigų specialistai. Šiuo metu vaikų ir paauglių tarpe sparčiai plinta žalingas įprotis – rūkymas elektroninėmis cigaretėmis. Kadangi šiose šeimose auga ne tik mažamečiai vaikai, bet ir paaugliai, tai šio susitikimo metu visuomenės sveikatos stiprinimo specialistė pristatė pranešimą tėvams, kas tai yra elektroninės cigaretės, jų daroma žala sveikatai. Pabaigoje buvo parodytas filmas ,,Naikinimo svaigalais technologija“.

Balandžio 8 dieną, bendradarbiaujant su Metelių regioniniu parku organizuota 2 žygiai ,,Vien tik mėlyna akyse“. Pirmasis žygis prasidėjo 10 val., antrasis 14 val. Žygio pradžioje dalyviai aplankė Metelių regioninio parko muziejų, kuriame parko specialistas visus supažindino su jo istorija, vėliau visuomenės sveikatos biuro specialistės visiems pristatė, kas yra šiaurietiškasis ėjimas, supažindino su ėjimo technika. Žygio metu dalyviai keliavo pėsčiomis, norintieji keliavo su šiaurietiškomis lazdomis. Žygio trasos ilgis viršijo 7 km. Keliaudami dalyviai susipažino su Metelių regioniniame parke augančiais augalais, pelkėse gyvenančiomis varlių ir žuvų rūšimis. Žygyje dalyvavo virš 60 dalyvių.

Gegužės 4 d. visi norintys rinkosi į Lazdijų miesto hipodromą, kur vyko VSB organizuojamas renginys ,,Saulės pasveikinimas“, skirtas gyvybės dienai paminėti. Norinčiųjų išmokti pasveikinti saulę susirinko gausus būrys. Po saulės pasveikinimo kiekvienas renginio dalyvis ant lapelio parašė, kas jam yra gyvybė?

Kiekvienais metais gegužės 10 – oji yra minima kaip Judėjimo sveikatos labui diena. Minint šią dieną VSB darbuotojai balandžio 9 dieną inicijavo akciją ,,Judėkime sveikatos labui“. Akcija prasidėjo ryte Valstybinio socialinio draudimo Alytaus skyriaus Lazdijų skyriuje, kur šios įstaigos darbuotojams buvo pravesta mankšta. Po to mankštintis buvo pakviesti rajono savivaldybės administracijos darbuotojai. Dar vėliau mankšta buvo pravesta Lazdijų socialinių paslaugų centro darbuotojams.

Birželio 21 d. VSB organizavo tarptautinės jogos dienos paminėjimą. Baltajo ežero paplūdimyje vyko mankšta.

Birželio 24 d. VSB bendradarbiaujant su Metelių regioniniu parku bei Lazdijų TIC organizavo žygį dviračiais ,,Mink į priekį 2017“. Prieš žygį visi dalyviai atliko rytinę mankštą, o sustojimuose žygio dalyvių laukė prevencinių priemonių pristatymas ir nuotaikingos rungtys. Rūkymo analizatoriumi buvo galima pasitikrinti CO2 kiekį iškvepiamajame ore, taip pat išsibandyti vaizdinę priemonę ,,Girtos akys – blaivus protas“ – užsidėjus tam tikrus akinius kuo tiesiau praeiti pažymėtą atstumą.

Jau trečią kartą Lazdijų rajono savivaldybės visuomenės sveikatos biuras kartu su Lazdijų sporto centru bei Turizmo informaciniu centru rugsėjo mėnesį organizavo žygį dviračiais. Ataskaitiniais metais žygis ,,Pasivyk saulėlydį“ vyko tamsoje. Dalyviai rinkosi Lazdijų miesto parke. Lazdijų policijos komisariato, kuris buvo šio žygio partneris, darbuotoja papasakojo apie vieną iš policijos teikiamų paslaugų – daiktų žymėjimą, taip pat informavo apie eismo saugumo taisykles, kurių būtina laikytis kelyje.  Norintieji ta proga galėjo nemokamai pažymėti savo dviračius. Po instruktažo žygeiviai pajudėjo. Žygio metu dalyviai aplankė 6 ežerus, sužinojo apie kiekvieno jų išskirtinumą, svarbą rajonui. Žygio trasą (32 km) įveikė visi dalyviai, kurių buvo virš 30.

Rugsėjo 24 – oji Pasaulinė širdies diena. Šiai dienai paminėti VSB vykdė dviejų dienų akciją. VSB darbuotojos kiekvienam akcijos dalyviui matavo kraujospūdį bei specialiomis svarstyklėmis atliko kūno masės analizę. Akcijoje dalyvavo ir pagrindinius širdies veiklą rodančius parametrus pasitikrino daugiau nei 60 rajono gyventojų. Taip pat širdies dienai paminėti buvo organizuojama viktorina. Klausimai buvo paskelbti Facebooc paskyroje, trys pirmieji atsakiusieji buvo apdovanoti.

Spalio 17 ir 24 dienomis vyko mokinių, mokytojų ir visuomenės sveikatos priežiūros specialistų konkurso ,,Sveikuolių sveikuoliai“ I etapas, kuriame dalyvavo 24 komandos (13-jaunesnio amžiaus grupių komandų ir 11 vyresniųjų). Šio konkurso tikslas – ugdyti vaikų ir mokinių gebėjimus saugoti ir stiprinti savo ir kitų sveikatą, vertinti savo ir kitų galimą potencialą dirbti komandoje. Konkurso metu, savo turimas žinias apie sveikatą, mokiniai galėjo parodyti įvairiausiais būdais – sprendžiant kryžiažodžius, ieškant sveikų maisto produktų raidžių lentelėse, atliekant judėjimo užduotis. Buvo išrinkti nugalėtojai, kurie dalyvavo antrame etape Kėdainiuose.

Lapkričio 14 – oji pasaulinė diabeto diena. Šią dieną visame pasaulyje vyksta diabetui skirti renginiai, kurių tikslas - kontroliuoti cukrinio diabeto plitimą pasaulyje bei diegti prevencines programas. Minint šią dieną vyko trijų dienų akcija, kurios metu buvo matuojamas gliukozės kiekis kraujyje. Dalyviams buvo dalinamos atmintinė ,,Subalansuota mityba“, lankstinukai ,,Kaip atpažinti cukrinį diabetą?“, ,,Fizinis aktyvumas“. Viso akcijoje dalyvavo virš 50 asmenų.

Bendradarbiaujant su daugiavaikių šeimų asociacija lapkričio 7 d. vykdė akciją ,,Būk matomas“ Akcijoje dalyvavo trys rajono ugdymo įstaigos. Mokiniams atšvaitais buvo ženklinamos striukės.

Kiekvienais metais Užkrečiamųjų ligų ir AIDS centras skatina visus prisijungti prie protmūšio skirto didinti žmonių sąmoningumą ir plėsti supratimą apie AIDS bei ŽIV. Šių metų AIDS dienos šūkis "Mano sveikata, mano teisė". Tad šiais metais Lazdijų rajono savivaldybės visuomenės sveikatos biuras prisijungdamas prie iniciatyvos, viktoriną organizavo Veisiejų technologijos ir verslo mokykloje. Renginyje dalyvavo 5 komandos (25 asmenys).

Metų pabaigoje buvo organizuota tradicinė – septintoji, baigiamoji metų konferencija „Kovoje prieš vėžį kiekvienas gali daug“. Konferencijoje dalyvavo 8 lektoriai, kurie skaitė pranešimus apie  pacientų apšvitos riziką sveikatai, sveikos gyvensenos ir natūralių gydymo metodų taikymą siekiant išvengti onkologinių ligų, fizinio aktyvumo naudą, sveikatai palankų maistą, onkologinės ligos psichologinius aspektus.

VSB jau ne pirmus metus prisijungia prie Valstybinio psichikos sveikatos centro organizuojamos bendrumo akcijos ,,Kalėdinis sveikinimas vienišam žmogui“. Gruodžio 19 d. Lazdijų mokyklos-darželio ,,Vyturėlis“ mokiniai kartu su mokytoja ir biuro specialiste aplankė Lazdijų socialinės globos namų gyventojus, giedojo kalėdines giesmes, deklamavo eilėraščius, dovanojo pačių pagamintus atvirukus su linkėjimais.

2017 m. vyko tęstinė programa ,,Judėkime sveikatos labui“. Programos metu rugsėjo – gruodžio mėn. du kartus per savaitę buvo organizuojami sveikatingumo užsiėmimai suaugusiems. Jų metu dalyviai darė tempimo, pilvo ir nugaros raumenis stiprinančius, stresą mažinančius kvėpavimo pratimus. Viso programoje dalyvavo virš 40 asmenų.

Bendradarbiaujant su savivaldybės vaiko teisių apsaugos tarnyba bei socialinių paslaugų centro darbuotojais vykdoma tęstinė psichoaktyvių medžiagų vartojimo prevencijos programa paaugliams. Ji susideda iš 14 akademinių valandų, į kurias įeina filmų peržiūra, diskusijos, teorinės paskaitos, paskaitos pasitelkiant vaizdines - mokomąsias priemones. Taip pat vykdoma ir psichoaktyvių medžiagų vartojimo prevencijos programa suaugusiems. Ji susideda iš 6 akademinių valandų.

1. **PRIVALOMASIS SVEIKATOS MOKYMAS**

VSB yra įsigijęs visuomenės sveikatos priežiūros licenziją privalomiesiems pirmos pagalbos ir higienos įgūdžių mokymams. Nuo 2014 m. pradėtos teikti mokamos paslaugos. Pagrindiniai mokymų dalyviai yra ugdymo įstaigų darbuotojai, vairuotojai, norintys įsigyti teisę vairuoti, darbuotojai, kurių veikla susijusi su maistu ir kt.

**5 lentelė.** Privalomųjų sveikatos mokymų vykdymas

|  |  |
| --- | --- |
| Kriterijaus pavadinimas | Kriterijaus vertė |
| Privalomųjų higienos įgūdžių mokymai | 129 dalyviai |
| Privalomųjų pirmosios pagalbos mokymai | 1. dalyviai |

# 

# VSB VEIKLOS KRYPTYS IR LAUKIAMI REZULTATAI

Ataskaitiniais metais svarbiausia VSB veiklos kryptis išlieka teikiamų visuomenės sveikatos priežiūros paslaugų kokybės gerinimas ir plėtra:

1. Rajono ugdymo įstaigų visuomenės sveikatos priežiūros paslaugų organizavimas, koordinavimas.

2. Veikla su tikslinėmis grupėmis.

4. Tikslinių programų rengimas ir įgyvendinimas.

5. Sveikatinimo veiklos plėtra bendruomenėse, seniūnijose.

6. Reguliarus informacijos internetiniame puslapyje (http://www.lazdijuvsbiuras.lt/) atnaujinimas, informacijos sklaida VSB Facebook paskyroje.

7. Bendradarbiavimo plėtra.

8. Vadovaujantis Lietuvos Respublikos sveikatos apsaugos ministerijos bei kitų valstybinių institucijų patvirtintomis strategijomis stiprinti ir saugoti gyventojų sveikatą, formuoti sveiką gyvenseną ir jos kultūrą įgyvendinant numatytas priemones ir veiklas.

Ataskaitiniais metais 2 specialistai dalyvavo Narkotikų ir alkoholio kontrolės departamento organizuotuose dviejų dienų mokymuose „Psichoaktyvių medžiagų vartojimo ankstyvosios intervencijos programos įgyvendinimas“, įgijo teorinių bei praktinių įgūdžių. Nuo 2018 m. bus pradėta vykdyti ankstyvosios intervencijos programa. Programa bus taikoma rizikingos elgsenos nepilnamečiams asmenims nuo 14 metų, kurie eksperimentuoja ar nereguliariai vartoja psichoaktyviąsias medžiagas, bet nėra nuo jų priklausomi.

1. **ĮSTAIGOS PROBLEMOS IR JŲ SPRENDIMAS**

Nuo 2014 m. valstybės deleguota funkcija ir skiriamas tolygus finansavimas suteikia galimybę savalaikiai planuoti veiklą, tačiau trūksta lėšų visuomenės sveikatos priežiūrai vykdyti. Valstybės deleguotos lėšos yra skiriamos tik visuomenės sveikatos priežiūros specialistų darbo užmokesčiui ir įstaigos veiklai. Darbo užmokesčio fonde nėra numatyta lėšų nei įstaigos vadovui nei buhalteriui, todėl jiems darbo užmokestis skaičiuojamas iš lėšų, skirtų visuomenės sveikatos priežiūros funkcijoms vykdyti.

Dar vienas trūkumas - dideli darbo krūviai vienam visuomenės sveikatos priežiūros specialistui (870 ar 420 mokinių – specialistas dirbdamas 1 etato darbo krūviu turi aptarnauti nuo 1 iki 4 mokyklų). Be to jie neturi privalomos sveikatos ugdymo ir mokymo pamokos bendrojo ugdymo procese, sveikatos mokymas vyksta kaip popamokinė, būrelinė veikla. Mažas gyventojų tankis rajone, gyventojai išsibarstę po rajoną, gyvena vienkiemiuose, labai sunku suburti visus į vieną vietą, informaciją galima perduoti tik per spaudą. Dėl tos pačios priežasties susiduriame su gyventojų pasyvumu, sunku juos sudominti ir prikviesti į renginius. Nėra paskaičiuoto visuomenės sveikatos stiprinimui lėšų realaus poreikio vienam gyventojui. Pagal gaunamą finansavimą už visuomenės sveikatos stiprinimo paslaugas atsakingi tik du specialistai, dėl to neįmanoma suteikti visų sveikatos stiprinimo paslaugų gyventojams. Trūksta žmogiškųjų išteklių, maži darbo užmokesčiai nemotyvuoja jaunų specialistų važiuoti dirbti į rajonus. Maži biuro specialistų ir vadovo darbo užmokesčiai, dideli darbo krūviai, dirbama už kelis asmenis. Svarbiausia - nėra patvirtintų normatyvų vienam visuomenės sveikatos specialistui ir įkainių. Valstybinėse programose nėra aiškus savivaldybėms ar VS biurams priskirtų vykdytinų priemonių mastas, neišskirtos lėšos kiekvienam atsakingam vykdytojui. Kai kuriose valstybinėse programose yra nurodytos veiklos, priemonės, tačiau jų įgyvendinimui visai nėra skiriamas finansavimas. Šalies mastu savalaikiai neparengti visi teisės aktai, reglamentuojantys visuomenės sveikatos priežiūros funkcijų vykdymą.

|  |  |  |  |  |  |  |
| --- | --- | --- | --- | --- | --- | --- |
|  | | |  |  | | |
|  | |  | | |  |  | |  |  |  |  |
|  | **PASTABA:**  **6. Lentelė: „**Ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas ugdomų mokinių visuomenės sveikatos priežiūros (toliau - Mokinių visuomenės sveikatos priežiūra), visuomenės sveikatos stiprinimo ir visuomenės sveikatos stebėsenos funkcijų vertinimo kriterijų metinė įgyvendinimo ataskaita“ pateikta pagal LR Sveikatos apsaugos ministerijos pateiktą formą ir nurodytus vertinimo kriterijus ir jų reikšmes. Ataskaita išsiųsta 2018-01-12 Lazdijų rajono savivaldybės administracijos finansų skyriui. | | | | | | | | | | | |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Vertinimo kriterijai** | Vertinimo kriterijaus reikšmė | | | | | | | | | | | | Pastabos\* |
| **Planas** | | | | **Įvykdyta** | | | | **Įvykdymo procentas** | | | |
| **Sveikatos ugdymo ir mokymo renginių (paskaitose, pamokose, diskusijose, debatuose, konkursuose, viktorinose, varžybose ir kituose viešuose renginiuose) dalyvių skaičius (vnt.)** | **Žodinė, rašytinė ar vaizdinė informacija** | | **Leidiniai (stendai, plakatai), (vnt.)** | **Sveikatos ugdymo ir mokymo renginių (paskaitose, pamokose, diskusijose, debatuose, konkursuose, viktorinose, varžybose ir kituose viešuose renginiuose) dalyvių skaičius (vnt.)** | **Žodinė, rašytinė ar vaizdinė informacija** | | **Leidiniai (stendai, plakatai), (vnt.)** | **Sveikatos ugdymo ir mokymo renginių (paskaitose, pamokose, diskusijose, debatuose, konkursuose, viktorinose, varžybose ir kituose viešuose renginiuose) dalyvių skaičius** | **Žodinė, rašytinė ar vaizdinė informacija** | | **Leidiniai (stendai, plakatai)** |
| **TV ir radijo laidos, video- ir audiosiužetai, (vnt.)** | **Straipsniai, informaciniai pranešimai, publikacijos periodiniuose leidiniuose ir internete (vnt.)** | **TV ir radijo laidos, video- ir audiosiužetai, (vnt.)** | **Straipsniai, informaciniai pranešimai, publikacijos periodiniuose leidiniuose ir internete (vnt.)** | **TV ir radijo laidos, video- ir audiosiužetai** | **Straipsniai, informaciniai pranešimai, publikacijos periodiniuose leidiniuose ir internete** |
|
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |
| **Mokinių visuomenės sveikatos priežiūra** | | | | | | | | | | | | | | |
| 1. | Informavimo veiksmai, iš viso (1.1.–1.2.): | 9910 |  | 75 | 25 | 10312 |  | 75 | 25 | 101,3 proc. |  | 100 proc. | 100 proc. | **Kadangi buvo suorganizuota daugiau renginių, todėl ir dalyvių daugiau** |
| 1.1. | Skirti mokinių, ugdomų pagal ikimokyklinio ir priešmokyklinio ugdymo programas, visuomenės sveikatos priežiūrai, iš viso: (1.1.1.–1.1.9.) | 1510 |  |  | 25 | 1645 |  |  | 25 | 103 proc. |  |  | 100 proc. | **Kadangi buvo suorganizuota daugiau renginių, todėl ir dalyvių daugiau** |
| 1.1.1. | Sveikatos sauga ir stiprinimas, bendrieji sveikos gyvensenos ir ligų prevencijos klausimai | **400** |  |  |  | **420** |  |  |  | **105 proc.** |  |  |  | **Kadangi buvo suorganizuota daugiau renginių, todėl ir dalyvių daugiau** |
| 1.1.2. | Sveika mityba ir nutukimo prevencija | **330** |  |  | **5** | **430** |  |  | **5** | **130 proc** |  |  | **100 proc.** | **Kadangi buvo suorganizuota daugiau renginių, todėl ir dalyvių daugiau** |
| 1.1.3. | Fizinis aktyvumas | **150** |  |  | **5** | **165** |  |  | **5** | **110 proc.** |  |  | **100 proc.** | **Kadangi buvo suorganizuota daugiau renginių, todėl ir dalyvių daugiau** |
| 1.1.4. | Psichikos sveikata (smurto, patyčių prevencija, streso kontrolė ir kt.) | **30** |  |  | **5** | **30** |  |  | **5** | **100 proc.** |  |  | **100 proc.** |  |
| 1.1.5. | Aplinkos sveikata | **60** |  |  |  | **60** |  |  |  |  |  |  |  |  |
| 1.1.6. | Užkrečiamųjų ligų profilaktika, asmens higiena | **300** |  |  | **5** | **300** |  |  | **5** | **100 proc.** |  |  | **100 proc.** |  |
| 1.1.7. | Ėduonies profilaktika ir burnos higiena | **200** |  |  | **5** | **200** |  |  | **5** | **100 proc.** |  |  | **100 proc.** |  |
| 1.1.8. | Traumų ir nelaimingų atsitikimų prevencija | **40** |  |  |  | **40** |  |  |  | **100 proc.** |  |  |  |  |
| 1.1.9. | Kitos |  |  |  |  |  |  |  |  |  |  |  |  |  |
| 1.2. | Skirti mokinių, ugdomų pagal pradinio, pagrindinio ir vidurinio ugdymo programas, visuomenės sveikatos priežiūrai (1.2.1.–1.2.14.) | 8400 |  | 75 |  | 8667 |  | 75 |  | 101 proc. |  | 100 proc. |  | **Kadangi buvo suorganizuota daugiau renginių, todėl ir dalyvių daugiau** |
| 1.2.1. | Sveikatos sauga ir stiprinimas, bendrieji sveikos gyvensenos ir ligų prevencijos klausimai | **500** |  | **10** |  | **532** |  | **10** |  | **106,4 proc.** |  | **100 proc.** |  | **Kadangi buvo suorganizuota daugiau renginių, todėl ir dalyvių daugiau** |
| 1.2.2. | Sveika mityba ir nutukimo prevencija | **800** |  | **5** |  | **800** |  | **5** |  | **100 proc.** |  | **100 proc.** |  |  |
| 1.2.3. | Fizinis aktyvumas | **1800** |  | **5** |  | **1870** |  | **5** |  | **103,8 proc.** |  | **100 proc.** |  | **Kadangi buvo suorganizuota daugiau renginių, todėl ir dalyvių daugiau** |
| 1.2.4. | Psichikos sveikata (smurto, savižudybių prevencija, streso kontrolė ir kt.) | **150** |  | **5** |  | **150** |  | **5** |  | **100 proc.** |  | **100 proc.** |  |  |
| 1.2.5. | Aplinkos sveikata | **250** |  | **5** |  | **250** |  | **5** |  | **100 proc.** |  | **100 proc.** |  |  |
| 1.2.6. | Rūkymo, alkoholio ir narkotikų vartojimo prevencija | **1800** |  | **10** |  | **1800** |  | **10** |  | **100 proc.** |  | **100 proc.** |  |  |
| 1.2.7. | Lytiškumo ugdymas, AIDS ir lytiškai plintančių ligų prevencija | **550** |  | **5** |  | **550** |  | **5** |  | **100 proc.** |  | **100 proc.** |  |  |
| 1.2.8. | Tuberkuliozės profilaktika | **400** |  | **5** |  | **400** |  | **5** |  | **100 proc.** |  | **100 proc.** |  |  |
| 1.2.9. | Užkrečiamųjų ligų profilaktika, asmens higiena | **1400** |  | **5** |  | **1565** |  | **5** |  | **112 proc.** |  | **100 proc.** |  |  |
| 1.2.10. | Ėduonies profilaktika ir burnos higiena | **250** |  | **5** |  | **250** |  | **5** |  | **100 proc.** |  | **100 proc.** |  |  |
| 1.2.11. | Kraujotakos sistemos ligų profilaktika | **100** |  | **5** |  | **100** |  | **5** |  | **100 proc.** |  | **100 proc.** |  |  |
| 1.2.12. | Traumų ir nelaimingų atsitikimų prevencija | **300** |  | **5** |  | **300** |  | **5** |  | **100 proc.** |  | **100 proc.** |  |  |
| 1.2.13. | Onkologinių ligų profilaktika | **100** |  | **5** |  | **100** |  | **5** |  | **100 proc.** |  | **100 proc.** |  |  |
| 1.2.14. | Kitos |  |  |  |  |  |  |  |  |  |  |  |  |  |
| 2. | Mokyklų, įsitraukusių į sveikatą stiprinančių mokyklų tinklą, dalis (proc.) | 54 proc. | | | | 54 proc. | | | | 100 proc. | | | |  |
| 3. | Suteiktų individualių konsultavimo paslaugų skaičius mokyklos bendruomenei (vnt.): | 620 | | | | 629 | | | | 101 proc. | | | | Esant poreikiui buvo suteikta daugiau konsultacijų |
| 3.1. | Skirtų mokinių, ugdomų pagal ikimokyklinio ir priešmokyklinio ugdymo programas, visuomenės sveikatos priežiūrai, iš viso: (3.1.1.-3.1.3.) | 120 | | | | 125 | | | | 104 proc.. | | | | Esant poreikiui buvo suteikta daugiau konsultacijų |
| 3.1.1. | mokiniams | 60 | | | | 63 | | | | 105 proc. | | | | Esant poreikiui buvo suteikta daugiau konsultacijų |
| 3.1.2. | mokinių tėvams | 10 | | | | 12 | | | | 120 proc. | | | | Esant poreikiui buvo suteikta daugiau konsultacijų |
| 3.1.3. | mokyklų darbuotojams | 50 | | | | 50 | | | | 100 proc. | | | |  |
| 3.2. | Skirtų mokinių, ugdomų pagal pradinio, pagrindinio ir vidurinio ugdymo programas, visuomenės sveikatos priežiūrai (3.2.1–3.2.3.) | 500 | | | | 504 | | | | 101 proc. | | | | Esant poreikiui buvo suteikta daugiau konsultacijų |
| 3.2.1. | mokiniams | 300 | | | | 301 | | | | 100 proc. | | | |  |
| 3.2.2. | mokinių tėvams | 50 | | | | 53 | | | | 106 proc. | | | | Esant poreikiui buvo suteikta daugiau konsultacijų |
| 3.2.3. | mokyklų darbuotojams | 150 | | | | 150 | | | | 100 proc. | | | |  |
| 4. | Įvertintų mokinių profilaktinių patikrinimų pažymų skaičius (proc.): | 94 proc. | | | | 95,5 | | | | 101,5 proc | | | | Buvo pristatyta daugiau F027/a |
| 4.1. | įvertintų mokinių, ugdomų pagal ikimokyklinio ir priešmokyklinio ugdymo programas, profilaktinių patikrinimų pažymų skaičius (proc.) | 97 proc. | | | | 98,4 | | | | 101,4 proc.. | | | | Buvo pristatyta daugiau F027/a |
| 4.2. | įvertintų mokinių, ugdomų pagal pradinio, pagrindinio ir vidurinio ugdymo programas, profilaktinių patikrinimų pažymų skaičius (proc.) | 92 proc.. | | | | 94,7 | | | | 102,9 proc. | | | | Buvo pristatyta daugiau F027/a |
| 5. | Suteiktų pirmos pagalbos ar gydytojo rekomendacijų įgyvendinimo veiksmų mokiniams skaičius (1000 mokinių, vnt.): | 35/1000 | | | | 35/1000 | | | | 100 proc. | | | |  |
| 5.1. | mokiniams, ugdomiems pagal ikimokyklinio ir priešmokyklinio ugdymo programas (1000 mokinių, vnt.) | 35/1000 | | | | 35/1000 | | | | 100 proc. | | | |  |
| 5.2. | mokiniams, ugdomiems pagal pradinio, pagrindinio ir vidurinio ugdymo programas (1000 mokinių, vnt.) | 35/1000 | | | | 35/1000 | | | | 100 proc. | | | |  |
| 6. | Mokinių patikrų dėl asmens higienos, pedikuliozės skaičius (1000 mokinių, vnt.): | 1000/1000 | | | | 1000/1000 | | | | 100 proc. | | | |  |
| 6.1. | mokinių, ugdomų pagal ikimokyklinio ir priešmokyklinio ugdymo programas, patikrų skaičius (1000 mokinių, vnt.) | 800/1000 | | | | 800/1000 | | | | 100 proc. | | | |  |
| 6.2. | mokinių, ugdomų pagal pradinio, pagrindinio ir vidurinio ugdymo programas, patikrų skaičius (1000 mokinių, vnt.) | 1200/1000 | | | | 1200/1000 | | | | 100 proc.. | | | |  |
| **Visuomenės sveikatos stiprinimas** | | | | | | | | | | | | | |  |
| 7. | Informavimo veiksmai, iš viso: (7.1.–7.14.) | 1955 |  | 48 | 16 | 2165 |  | 48 | 16 | 110 proc. |  | 100 proc. | 100 proc. | **Kadangi buvo suorganizuota daugiau renginių, todėl ir dalyvių daugiau** |
| 7.1. | Sveikatos sauga ir stiprinimas, bendrieji sveikos gyvensenos ir ligų prevencijos klausimai | **350** |  | **10** | **3** | **360** |  | **10** | **3** | **103 proc.** |  | **100 proc.** | **100 proc.** | **Kadangi buvo suorganizuota daugiau renginių, todėl ir dalyvių daugiau** |
| 7.2. | Sveika mityba ir nutukimo prevencija | **300** |  | **5** | **1** | **330** |  | **5** | **1** | **110 proc.** |  | **100 proc.** | **100 proc.** | **Kadangi buvo suorganizuota daugiau renginių, todėl ir dalyvių daugiau** |
| 7.3. | Fizinis aktyvumas | **800** |  | **10** | **1** | **870** |  | **10** | **1** | **109 proc.** |  | **100 proc.** | **100 proc.** | **Kadangi buvo suorganizuota daugiau renginių, todėl ir dalyvių daugiau** |
| 7.4. | Psichikos sveikata (smurto, savižudybių prevencija, streso kontrolė ir kt.) | **90** |  | **4** |  | **90** |  | **4** |  | **100 proc.** |  | **100 proc.** |  |  |
| 7.5. | Aplinkos sveikata |  |  | **2** |  |  |  | **2** |  |  |  | **100 proc.** |  |  |
| 7.6. | Rūkymo, alkoholio ir narkotikų vartojimo prevencija | **250** |  | **6** | **3** | **350** |  | **6** | **3** | **140 proc.** |  | **100 proc.** | **100 proc.** | **Kadangi buvo suorganizuota daugiau renginių, todėl ir dalyvių daugiau** |
| 7.7. | Lytiškumo ugdymas, AIDS ir lytiškai plintančių ligų prevencija | **25** |  | **2** | **1** | **25** |  | **2** | **1** | **100 proc.** |  | **100 proc.** | **100 proc.** |  |
| 7.8. | Tuberkuliozės profilaktika |  |  | **1** | **1** |  |  | **1** | **1** |  |  | **100 proc.** | **100 proc.** |  |
| 7.9. | Užkrečiamųjų ligų profilaktika, asmens higiena |  |  | **2** | **2** |  |  | **2** | **2** |  |  | **100 proc.** | **100 proc.** |  |
| 7.10. | Ėduonies profilaktika ir burnos higiena |  |  | **1** |  |  |  | **1** |  |  |  | **100 proc.** |  |  |
| 7.11. | Kraujotakos sistemos ligų profilaktika | **60** |  | **2** | **2** | **60** |  | **2** | **2** | **100 proc.** |  | **100 proc.** | **100 proc.** |  |
| 7.12. | Traumų ir nelaimingų atsitikimų prevencija | **80** |  | **1** | **1** | **80** |  | **1** | **1** | **100 proc.** |  | **100 proc.** | **100 proc.** |  |
| 7.13. | Onkologinių ligų profilaktika |  |  | **2** | **1** |  |  | **2** | **1** |  |  | **100 proc.** | **100 proc.** |  |
| 7.14. | Kitos |  |  |  |  |  |  |  |  |  |  |  |  |  |
| 8. | Širdies ir kraujagyslių ligų ir cukrinio diabeto rizikos grupės asmenų sveikatos stiprinimo programą baigusių rizikos grupės asmenų skaičius (vnt.) | 40 | | | | **0** | | | | **0** | | | | **Pirminės sveikatos priežiūros įstaigoms neatsiuntus asmenų nebuvo vykdoma programa** |
| **Visuomenės sveikatos stebėsena** | | | | | | | | | | | | | | |
| 9. | Savivaldybės stebėtų visuomenės sveikatos stebėsenos rodiklių skaičius (vnt.) | 71 | | | | **71** | | | | **100 proc.** | | | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Ramutė Kunigiškienė